Református templom

Az 1880-as évek elején még mindig csak néhány száz főt tett ki a református közösség Kaposváron, de elérkezettnek látták az időt arra, hogy hivatalosan is megszerveződjenek.

1881 februárjában Körmendy Sándor esperes elnökletével tartották meg azt az ülést, amelyen kimondták a gyülekezet megalakulását. Eleinte istentiszteleteiket a Fő utca „A haza kis polgárainak” emelt épületben tartották, majd bérbe vettek egy épületet az akkori Deák téren (ma Petőfi tér), ám a gyülekezet növekedése miatt ez is hamar szűknek bizonyult és gyűjtésbe kezdtek.

1888. június 30-án letették Kaposvár első református templomának alapkövét, és az egyéves munka után el is készült a Honvéd és a Petőfi utca sarkán, a Bethlen téren.

1889. augusztus 18-án – Ferenc József állami ünnepnek tekintett születésnapján szentelték fel az épületet. A gyülekezet létszáma tovább emelkedett, és az evangélikus egyház is a református templomot használta még. Templombővítésre lett volna szükség, ám ehhez a telek kicsinek bizonyult. Végül új templom építése mellett döntöttek, a régit pedig lebontották. Kaposvár város adományozott a reformátusoknak telket a Somssich és a Kossuth utca sarkán.

 1906 novemberében kezdődött meg az új templom építése a város által adományozott telken, az akkori Árpád és Meggyes utca, azaz a mai Kossuth Lajos és Somssich Pál utca sarkán.

1906. december 2-án, advent első vasárnapján került csak sor az új templom alapkövének letételére. Az épület terveit és a költségvetést Molnár Endre, az Eszterházy-uradalom építésze készítette, a kivitelezők pedig Fejér Lajos és Ritter Ignác budapesti vállalkozók voltak. A költségeket adományokból és kölcsönökből fedezték. A templom építésével egy időben megkezdődtek a lelkészlak munkálatai is.

1907. december közepén a templom építése befejeződött és a karácsonyi istentiszteletet már az új templomban tartották.

1908. január 26-án Antal Gábor, a dunántúli kerület püspöke szentelte fel a templomot. Az ünnepségen kétezren vettek részt, tiszteletét tette Tisza Kálmán miniszterelnök is. Az új épület neogótikus stílusában készült, formavilágában és anyaghasználatában német hatásokat tükröz. Görögkereszt alaprajzú. Az orgonát egy pécsi cég, a berendezést egy szombathelyi mester készítette. A toronyóra a fővárosból került ide. A templom égetett vörös tégla burkoló anyagát Szlavóniából hozták. A régi templom három harangját, az építkezéskor áthozták az új toronyba, ám a két világháború következtében már csak egy harangja maradt a templomnak. 2006-ban történt az épület legutóbbi felújítása. A református templom Kaposvár védett épülete.

## Felhasznált források:

1. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 138-139.
2. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 138-139.
3. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 148-149.
4. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 148-149.
5. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 148-149.
6. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 148-149.
7. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 148-149.
8. ↑ Kaposvár, református templom http://www.templom.hu/phpwcms/index.php?id=14,599,0,0,1,0
9. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 148-149.
10. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 148-149.
11. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 148-149.
12. ↑ Kaposvár, református templom http://www.templom.hu/phpwcms/index.php?id=14,599,0,0,1,0
13. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 148-149.

## Weboldalak, online források:

* A Hungaricana e-gyűjteményében: https://tinyurl.hu/ehmV/
* KaposvárMost.hu portálon: http://kaposvarmost.hu/kereses?q=reform%C3%A1tus+templom
* Sonline portálon: https://www.sonline.hu/?s=reform%C3%A1tus+templom+kaposv%C3%A1r
* Hivatalos honlap: http://www.refdunantul.hu/lap/refkapos/cikk/mutat/gyulekezetunkrol-1/
* http://kaposvar.egyhazmegye.hu/2018/09/20/a-zsoltaros-esti-setaja-koncert-a-kaposvari-reformatus-templomban/
* http://www.mvkkvar.hu/kiallitas/szecesszio/03kozepuleteink/08reformatushaz.php
* http://kapos.hu/hirek/kultura/2017-10-29/szobrot\_kaptak\_a\_kaposvari\_reformatorok.html
* http://www.templom.hu/phpwcms/index.php?id=14,599,0,0,1,0
* Wikipedia: https://tinyurl.hu/SRY3/

## A református templomról a Takáts Gyula Könyvtár állományában:

* Cikkek könyvtárunk katalógusában: https://tinyurl.hu/AsBI/
* Könyvek, könyvrészletek könyvtárunk katalógusában: https://tinyurl.hu/02qd/